sagorsarker/bangla-wikipedia huggingface dataset:
মাদারীপুর পৌরসভা

মাদারীপুর পৌরসভা বাংলাদেশের মধ্যাঞ্চলের মাদারীপুর জেলার সদর উপজেলার অন্তর্গত একটি প্রথম শ্রেণীর পৌরসভা।
মাদারীপুর পৌরসভা আয়তন ৩,৪৭১.৮১৩৩ একর (১৪.০৫ বর্গ কিলোমিটার)।
২০১১ সালের পরিসংখ্যান অনুযায়ী মাদারীপুর পৌরসভায় ২৭১১৮ টি পরিবারে সর্বমোট ১৫০,০০০ (পুরুষ- ৭৭,৭০০, মহিলা- ৭২,৩০০) পৌর নাগরিক পৌর এলাকায় বসবাস করেন।
মাদারীপুর জেলার কেন্দ্রে মাদারীপুর পৌরসভার অবস্থান। ঢাকা বিভাগ থেকে এ পৌরসভার দূরত্ব ৮৯ কিলোমিটার। এ পৌরসভার উত্তরে রাস্তি ও পাঁচখোলা, দক্ষিণে ঝাউদি ও ঘটমাঝি, পূর্বে ঝাউদি ও খোয়াজপুর এবং পশ্চিমে পেয়ারপুর ইউনিয়ন অবস্থিত।
ভৌগোলিক অবস্থানঃ ২৩.০০’ থেকে ২০.৩০’ উত্তর অক্ষাংশ এবং ৮৯.৫৬’ থেকে ৯০.২১’ পূর্ব দ্রাঘিমাংশ।
১৮৭৫ খ্রিষ্টাব্দের এপ্রিল মাসে কলিকাতা মিউনিসিপ্যালিটির নিয়ন্ত্রণাধীন মাদারীপুর মিউনিসিপ্যাল কমিটি স্থাপিত হয়। যা পরবর্তীতে মাদারীপুর পৌরসভা নামে আখ্যায়িত করা হয়। তৎকালিন মাদারীপুর মহকুমা প্রশাসক জে.বি. স্টুয়ার্ড এর সভাপতিত্বে ১৮৭৫ খ্রিষ্টাব্দের ২৬শে জুন মিউনিসিপ্যালিটির প্রথম সভা অনুষ্ঠিত হয়।
মাদারীপুর পৌরসভার প্রশাসনিক কার্যক্রম মাদারীপুর সদর উপজেলার আওতাধীন। এটি জাতীয় সংসদের ২১৯নং নির্বাচনী এলাকা মাদারীপুর-২ এর অংশ।
এ পৌরসভায় ৯টি ওয়ার্ড, ৩৪টি মহল্লা রয়েছে। এ পৌরসভার আওতাধীন গ্রাম/এলাকাসমূহ হল:
মাদারীপুর পৌরসভার সাক্ষরতার হার ৭১.৪০%। এ পৌরসভায় ৩টি কলেজ, ১টি আলিম মাদ্রাসাসহ ৪টি মাদ্রাসা, ২টি কারিগরি স্কুল এন্ড কলেজ, ৭টি মাধ্যমিক বিদ্যালয়, ২টি কওমী মাদ্রাসা, ২৭টি প্রাথমিক বিদ্যালয়, ১টি এবতেদায়ী মাদ্রাসা, ৩টি কিন্ডারগার্টেন ও ৩টি নূরানী কিন্ডারগার্টেন রয়েছে।
মাদারীপুর পৌরসভায় যোগাযোগের প্রধান সড়ক ঢাকা-মাদারীপুর মহাসড়ক। যে কোন যানবাহনে যোগাযোগ করা যায়। এছাড়া মোট রাস্তা কাঁচা ২১.৯২ কি.মি., ডব্লিউবিএম ৫.১৫ কি.মি., সিসি/আরসিসি ২৫.৫০ কি.মি., সলিং ২৮.২০ কি.মি., এইচ বি বি ৮.২৫কি.মি. এবং কার্পেটিং ৬৮.৮০ কি.মি.। ব্রীজ ১৭টি এবং কালভার্ট ১০৪টি। মাদারীপুর লঞ্চ ঘাট থেকে নৌ পথে ভ্রমণ পিয়াসুদের জন্য ঢাকা মহানগরীতে নির্বিঘ্নে খুব সহজে আসা-যাওয়া করা যায়।
মাদারীপুর পৌরসভায় ১৮৭৬ সাল হতে ডিসপেনসারী আকারে তৈরী হয়ে বর্তমানে ১০০ শয্যা বিশিষ্ট সরকারি হাসপাতাল হিসেবে পরিচালিত হচ্ছে। ইতোমধ্যে এই হাসপাতাল ২৫০ শয্যায় উন্নীত করনের কাজ শুরু হয়েছে। ১০টি বেসরকারি হাসপাতাল এবং ১৩টি স্বাস্থ্য ও পরিবার পরিকল্পনা কেন্দ্র, ১টি ডায়াবেটিক হাসপাতাল, ১টি যক্ষ্মা হাসপাতাল রয়েছে।
মাদারীপুর পৌরসভায় ১১০টি মসজিদ, ৫টি ঈদগাহ, ২৭টি মন্দির রয়েছে।
কুলপদ্দি বাজার, পানিছত্র চৌরাস্তা বাজার, মাদারীপুর (পুরান) বাজার, পৌর নতুন বাজার, কুকরাইল বাজার, চরমুগুরিয়া বাজার।
দৈনিক: সুবর্ণগ্রাম (১৯৯৮), প্রান্ত (২০০১), মাদারীপুর নিউজ (২০০৬), বিশ্লেষণ (২০০৯);
সাপ্তাহিক: সুপ্রভাত (১৯৯১), শাহ মাদার (১৯৯৩), শরীয়তউল্লাহ (১৯৯৬), আজকাল (১৯৯৯), গণসচেতনতা (২০০৬), সুবার্তা (২০০৭);
মাসিক: যুগচেতনা (১৯৯১), পোস্টার (১৯৯১), শান্তি সাময়িকী (১৯৯২), জাবল-ই-নূর (২০০৫);
সাহিত্য পত্রিকা: কথন, সন্দীপন, কিশলয়, বৈশাখী, ঊষা, ক্যানভাস, বর্ণমালা, নবপ্রভাত;
অবলুপ্ত: দৈনিক দিগন্ত (১৯৬০), সাপ্তাহিক জননী বাংলা (১৯৭২), সাপ্তাহিক মাদারীপুর বার্তা (১৯৮৬), সাপ্তাহিক আড়িয়াল খাঁ (১৯৮৯), পাক্ষিক বালারঞ্জিকা (১৮৬৩)।
লসিকাগ্রন্থি

লসিকা নালী বা লসিকা বাহের বিভিন্ন অংশে ছোট ছোট ফোলা অংশ থাকে, এগুলিকেই লসিকা গ্রন্থি বা লসিকা পর্ব বা লিম্ফ নোড বলে। লসিকাতন্ত্রের এবং অভিযোজিত রোগপ্রতিরোধ ব্যবস্থাপনার এগুলি অঙ্গ। লিম্ফনোডগুলি সারা শরীর জুড়ে বিস্তৃতভাবে উপস্থিত থাকে এবং লসিকানালীর মাধ্যমে সংযুক্ত থেকে সংবহনতন্ত্রের অংশ হিসেবে কাজ করে। এতে বি এবং টি লিম্ফোসাইট বেশি থাকে এবং অন্যান্য শ্বেত রক্ত কণিকায়ও থাকে। লিম্ফ নোডগুলি বাইরের কণা এবং ক্যান্সারের কোষগুলির জন্য ফিল্টার হিসাবে কাজ করে, রোগপ্রতিরোধক ব্যবস্থাটির সঠিক ক্রিয়াকলাপের জন্য গুরুত্বপূর্ণ।
কলাকোষের ফাঁকা এলাকা লসিকাপূর্ণ থাকে। এখান থেকেই পাতলা প্রাচীরযুক্ত সরু নলের ন্যায় গঠন তৈরি হয়। এই নালীটিকেই লসিকানালী (Lymph vessel) বা লসিকাবাহ বলা হয়। অনেকগুলি ছোট লসিকাবাহ যুক্ত হয়ে বড় লসিকাবাহ গঠন করে। মানুষের বুক এলাকায় থোরাসিক ডাক্ট (Thoracic Duct) নামে বড় লসিকাবাহ থাকে। এটি আবার শিরার সঙ্গে যুক্ত হয়।
তাই লসিকা কর্তৃক প্রবাহিত বিভিন্ন উপাদান শিরার রক্তে আসতে পারে। রক্ত সংবহনের জন্য যে রকম পাম্পের ব্যবস্থা (হৃৎযন্ত্র দিয়ে) আছে, লসিকা সংবহনে সেরকম কোন ব্যবস্থা নেই। তাই লসিকা সংবহন অভিকর্ষজ টান ও অঙ্গ-প্রত্যঙ্গের সঞ্চালনের উপর একান্তভাবে নির্ভরশীল।
লসিকা (Lymph): লসিকা প্রকৃতপক্ষে পরিবর্তিত কলারস যা সংবহনে আংশিক সাহায্য করে। লসিকা ক্ষারধর্মী, হালকা হলুদ বর্ণের একরকম তরল পদার্থ। লসিকা গ্রন্থি এবং লসিকা-বাহের দ্বারা গঠিত লসিকা তন্ত্রে লসিকা প্রবাহিত হয়। বিভিন্ন রক্তবাহ থেকে চুইয়ে আসা রক্তরসও পরিবর্তিত হয়ে লসিকার উৎপাদন করতে পারে। দেহকোষ এবং রক্ত- জালকের মাঝে অবস্থিত লসিকা বিভিন্ন উপাদানের ব্যাপনে সাহায্য করে।
লসিকার উপাদান: লসিকার উপাদান প্রায় রক্তরসের মতো। অবশ্য এতে রক্ত রসের অনেকগুলি প্রোটিন থাকে না।
প্রতি ঘন মিলিলিটার লসিকায় প্রায় ৫০০ থেকে ৭৫০০ লিম্বোসাইট নামে শ্বেত রক্ত- কণিকা দেখা যায়। এতে সাধারণত লোহিত রক্ত কণিকা এবং অনুচক্রিকা দেখা যায় না।
জল- ৯৪ %
কঠিন পদার্থ - ৬ %
(ক) প্রোটিন- ২.০-৪.৫ % (রক্ত রসের প্রায় অর্ধেক) অ্যালবিউমিন, গ্লোবিউলিন,
ফাইব্রিনোজেন।
(খ) কার্বোহাইড্রেট- গ্নুকোজ, গড়ে ১২৩ মিলিগ্রাম প্রতি ১০০ মিলিলিটার লসিকায়।
(গ) চর্বি - ৫-১৫ %
(ঘ) অন্যান্য উপাদান- লিম্বোসাইট, বিভিন্ন উৎসেচক, অ্যান্টিবডি, ক্যালসিয়াম,
ফসফরাস ইত্যাদি।
দেহের মধ্যে লসিকা নিম্নলিখিত কাজগুলি করে থাকে:
(১) কলা থেকে প্রোটিন-জাতীয় পদার্থ রক্তস্রোতে ফিরিয়ে আনতে লসিকা উল্লেখযোগ্য অংশ নেয়।
(২) লিম্ফনোড থেকে উৎপন্ন লিম্ফোসাইট (এক ধরনের শ্বেত রক্ত কণিকা) রক্তে প্রেরণ করে।
(৩) যে সমস্ত স্থানে রক্ত পৌঁছাতে পারে না সেখানে লসিকা কোষগুলিকে খাদ্যোপাদান, অক্সিজেন প্রভৃতির জোগান দেয়।
(৪) ক্ষুদ্রান্ত্র থেকে শোষিত চর্বিকণা লসিকার মাধ্যমেই শোষিত হয় এবং তারপর রক্ত- সংবহনে প্রবেশ করে।
(৫) লসিকার লিম্ফোসাইট, মনোসাইট প্রভৃতি শ্বেত রক্ত কণিকাগুলি দেহ প্রতিরক্ষার কাজে অংশ নেয়। লিম্ফনোড বা লসিকা-গ্রন্থি অনেকটা ছাঁকনীর মতো, কেননা এখানে লসিকা থেকে ক্ষতিকর জীবাণু (যেমন, ব্যাকটিরিয়া) বের করে দেওয়া হয়।
আমাদের ঘাড়ে, বগলে, বুকে ও কুঁচকী অঞ্চলে প্রচুর লিম্ফনোড আছে। রোগ-জীবাণুর সংক্রমণ ঘটলে অনেক সময় এই লিম্ফনোড ফুলে ওঠে। প্রতিরক্ষার অঙ্গ হিসেবে তখন সেখানে লিম্ফোসাইট উৎপাদনের কাজ চলে। তারাই জীবাণুর বিরুদ্ধে সংগ্রাম চালায়।
ছাগলনাইয়া

ছাগলনাইয়া বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। প্রশাসনিকভাবে শহরটি ছাগলনাইয়া উপজেলার সদর। এটি ফেনী জেলার দ্বিতীয় জনবহুল এবং ছাগলনাইয়া উপজেলার বৃহত্তম শহরাঞ্চল। 
বিভাগীয় শহর বন্দর নগরী চট্টগ্রাম থেকে ৯৬.৬ কি.মি. এবং জেলা শহর ফেনী থেকে ১৪.৬ কি.মি. দূরত্বে ছাগলনাইয়া শহর অবস্থিত। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮ মিটার।
এটি একটি উন্নয়নশীল মফস্বল শহর। শহরটি ছাগলনাইয়া পৌরসভা দ্বারা পরিচালিত হয় যা ৯টি ওয়ার্ড এ বিভক্ত। ২৭.০৪ বর্গ কি.মি. আয়তনের ছাগলনাইয়া শহরের ২৫.২৫ বর্গ কি.মি. ছাগলনাইয়া পৌরসভার দ্বারা শাসিত হয়। এছাড়া এ শহরের প্রশাসনিক কর্মকাণ্ড ছাগলনাইয়া থানার অধীনে পরিচালিত।
বাংলাদেশ আদমশুমারী ২০১১ অনুসারে ছাগলনাইয়া শহরের জনসংখ্যা ৪৮,২৪৩ জন যার মধ্যে ২৩,৮৫৭ জন পুরুষ এবং ২৪,৩৮৬ জন নারী রয়েছেন। এ শহরের লিঙ্গ অনুপাত ১০০ঃ৯৮।
ছাগলনাইয়া শহরের স্বাক্ষরতার হার হল শতকরা ৬২.৭ ভাগ। এ শহরের উল্লেখযোগ্য কিছু শিক্ষা প্রতিষ্ঠান হল:
মার্গারেট গোরমান

মার্গারেট গোরমান (ইংরেজি: Margaret Gorman; জন্ম: ১৮ আগস্ট ১৯০৫ – ১ অক্টোবর ১৯৯৫) ছিলেন ১৯২১ সালে মিস আমেরিকার প্রথম শিরোপাধারী।
গোরম্যান ১৯২২ সালের প্রতিযোগিতা চালিয়ে যান, এবং দর্শকদের পছন্দ তালিকায় স্থান পান। কয়েক বছর পরে, তিনি ভিক্টর চাহিলের সঙ্গে পরিণয়সূত্রে আবদ্ধ হন, এবং ১৯৫৭ সালে ভিক্টরের মৃত্যু আগ পর্যন্ত সংসার করেন। তিনি তার পুরো জীবনেই ওয়াশিংটন ডি.সি. বসবাস করেছেন, তিনি কেতাদুরস্ত ও ভ্রমণ প্রিয় ছিলেন।
তিনি ১ অক্টোবর ১৯৯৫ সালে, ৯০ বছর বয়সে মৃত্যুবরণ করেন।
ডেভিড স্মিথ

ডেভিড বার্ট্রাম মিলার স্মিথ (; জন্ম: ১৪ সেপ্টেম্বর, ১৮৮৪ - মৃত্যু: ২৯ জুলাই, ১৯৬৩) ভিক্টোরিয়ার রিচমন্ড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন ডেভ স্মিথ নামে পরিচিত ডেভিড স্মিথ।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
তার পিতা ভিক্টোরিয়ান ফুটবল অ্যাসোসিয়েশনের (ভিএফএ) প্রতিযোগিতায় কার্লটনের পক্ষে অস্ট্রেলীয় রুলস ফুটবলে অংশ নিতেন।
রিচমন্ডে জন্মগ্রহণ করলেও ১৯০৩ থেকে ১৯১৩ সালে পর্যন্ত ভিক্টোরিয়া ফুটবল লীগে এসেনডনের পক্ষে ১৪২টি অস্ট্রেলীয় রুলস ফুটবলে অংশ নেন ডেভ স্মিথ। ১১৪টি গোল করেন। ১৯১১ সালে এসেনডন দলের অধিনায়কের দায়িত্ব পালন করেছিলেন। এরপর ১৯১৪ সালে রিচমন্ডের পক্ষে একটি খেলায় অংশ নিয়ে তিন গোল করেন। তারপর অবসর গ্রহণ করেন।
১৯০৮-০৯ মৌসুম থেকে ১৯১১-১২ মৌসুম পর্যন্ত ডেভিড স্মিথের প্রথম-শ্রেণীর খেলোয়াড়ী জীবন চলমান ছিল। জেলা পর্যায়ের ক্রিকেটে রিচমন্ড ক্রিকেট ক্লাবে খেলেন। ১৯১০ থেকে ১৯১৫ সাল পর্যন্ত দলের অধিনায়কত্ব করেন। এ পর্যায়ে ২৪০৪ রান তুলেন। ১৯০৮-০৯ ও ১৯০৯-১০ মৌসুমে ব্যাটিং গড়ে শীর্ষস্থান দখল করেছিলেন তিনি। ভিক্টোরিয়াসহ বিভিন্ন অস্ট্রেলীয় দলের পক্ষে ৪৬টি প্রথম-শ্রেণীর খেলায় অংশ নিয়েছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড স্মিথ। ২৪ জুন, ১৯১২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ১৯ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯০৯-১০ মৌসুমে অস্ট্রেলিয়া দলের সাথে নিউজিল্যান্ড গমন করেন। এরপর ত্রি-দেশীয় প্রতিযোগিতায় অংশগ্রহণের লক্ষ্যে ১৯১২ সালে ইংল্যান্ড সফরে যান। সেখানে দুইটি টেস্ট খেলায় অংশ নেন। এসিবির সাথে আর্থিক মতানৈক্যজনিত কারণে ছয়জন সেরা খেলোয়াড় ঐ প্রতিযোগিতায় অংশ নেননি। এ সফরের অধিকাংশ সময়েই মাঠের বাইরে অবস্থান করেছিলেন। ১৩.২৭ গড়ে মাত্র ২৯২ রান তুলেছিলেন। সফরের শুরুতে সারের বিপক্ষে ঠিক ১০০ রানের দর্শনীয় ইনিংস উপহার দিয়েছিলেন। তাসত্ত্বেও সারে দল ২১ রানে জয় পেয়েছিল।
১৯১২ সালে ইংল্যান্ড থেকে দেশে ফেরার পর অস্ট্রেলীয় ক্রিকেট বোর্ড কর্তৃক আয়োজিত শৃঙ্খলাবিষয়ক শুনানিতে তিনি অনুপস্থিত ছিলেন। তার বিরুদ্ধে বিশৃঙ্খলা সৃষ্টি, মদ্যপান, ইংরেজদের সাথে রুক্ষ আচরণের অভিযোগ আনা হয়। অসুস্থ দাবী করে তিনি ঐ শুনানিতে অংশ নেননি ও আর কোন প্রথম-শ্রেণীর ক্রিকেট খেলায় অংশগ্রহণ করেননি।
২৯ জুলাই, ১৯৬৩ তারিখে ৭৮ বছর বয়সে ভিক্টোরিয়ার হথর্ন এলাকায় ডেভিড স্মিথের দেহাবসান ঘটে।
লক্ষ কোটি ডলারের ক্লাব

লক্ষ কোটি ডলারের ক্লাব বা ট্রিলিয়ন ডলার ক্লাব বিশ্বের প্রধান কিছু জাতীয় অর্থনীতির একটি অনানুষ্ঠানিক শ্রেণী, যাদের প্রত্যেকের স্থূল অভ্যন্তরীণ উৎপাদন তথা মোট জাতীয় আয় বছরে ১ লক্ষ কোটি মার্কিন ডলারের বেশি। ২০২৩ সালের উপাত্ত অনুযায়ী এরকম ১৯টি রাষ্ট্র আছে। এগুলি হল উত্তর আমেরিকা মহাদেশের রাষ্ট্র কানাডা, মার্কিন যুক্তরাষ্ট্র ও মেক্সিকো, দক্ষিণ আমেরিকা মহাদেশের রাষ্ট্র ব্রাজিল, এশিয়া মহাদেশের রাষ্ট্র জাপান, দক্ষিণ কোরিয়া, চীন, ভারত ও ইন্দোনেশিয়া, সৌদি আরব ও তুরস্ক, ইউরোপ মহাদেশের রাষ্ট্র জার্মানি, ফ্রান্স, ইতালি, যুক্তরাজ্য, স্পেন, নেদারল্যান্ডস ও রাশিয়া এবং ওশেনিয়ার রাষ্ট্র অস্ট্রেলিয়া।
১৯৮০-র দশকের শুরুর দিকে বিশ্বের মাত্র দুইটি রাষ্ট্র লক্ষ কোটি ডলার ক্লাবের সদস্য ছিল: মার্কিন যুক্তরাষ্ট্র ও সোভিয়েত ইউনিয়ন। ১৯৮০-র দশকের শেষে এসে জাপান, ফ্রান্স, যুক্তরাজ্য, জার্মানি ও ইতালি এই দলে যোগ দেয়। কিন্তু সোভিয়েত ইউনিয়নের অর্থনীতিতে মন্দা শুরু হলে সেটি দল থেকে বের হয়ে যায়। ১৯৯০-এর দশকে একটিমাত্র রাষ্ট্র এই দলে যোগ দেয় : চীন। ২০০৪ সালে কানাডা ও স্পেন এবং ২০০৬-২০০৮ সালের মধ্যে রাশিয়া, ব্রাজিল, মেক্সিকো, দক্ষিণ কোরিয়া, ভারত ও অস্ট্রেলিয়াও এই দলে আগমন করে। ২০১০-এর দশকে এসে ২০১৭ সালে ইন্দোনেশিয়া যোগ দেয়। ২০২০-এর দশকের শুরুতে নেদারল্যান্ডস, সৌদি আরব ও তুরস্ক সর্বশেষ রাষ্ট্র হিসেবে লক্ষ কোটি ডলারের ক্লাবে অন্তর্ভুক্ত হয়েছে। এছাড়া সুইজারল্যান্ডের অর্থনীতির (২০তম) মোট জাতীয় আয় লক্ষ কোটি ডলার না হলেও এটি বিশ্বের বৃহত্তম ২০টি অর্থনীতির মধ্যে স্থান পেয়েছে।
উল্লেখ্য যে মার্কিন যুক্তরাষ্ট্রের অর্থনীতি এতই বৃহৎ যে এর চারটি অঙ্গরাজ্যের রাজ্য অর্থনীতির আকার ১ লক্ষ কোটি ডলারের বেশি। এগুলি হল ক্যালিফোর্নিয়া (৩ লক্ষ কোটি ডলার), টেক্সাস (১.৮ লক্ষ কোটি ডলার), নিউ ইয়র্ক (১.৭ লক্ষ কোটি ডলার) ও ফ্লোরিডা (১ লক্ষ কোটি ডলার)। অনুরূপে চীনের তিনটি প্রদেশ কুয়াংতুং (১.৪৭ লক্ষ কোটি ডলার), চিয়াংসু (১.৩৯ লক্ষ কোটি ডলার) ও শানতুং (১.১৫ লক্ষ কোটি ডলার) প্রদেশগুলির প্রাদেশিক অর্থনীতির আকার ১ লক্ষ কোটি মার্কিন ডলারের বেশি।
ফেরলঁ মঁদি

ফেরলঁ সিনা মঁদি (, ; জন্ম: ৮ জুন ১৯৯৫; ফেরলঁ মঁদি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০০২–০৩ মৌসুমে, ফরাসি ফুটবল ক্লাব একেভিয়ির যুব পর্যায়ের হয়ে খেলার মাধ্যমে মঁদি ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁ, মন্তোয়া এবং ল্য আভ্রের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, ফরাসি ক্লাব ল্য আভ্র যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ল্য আভ্র যুব দলের হয়ে তিনি ৫৬ ম্যাচে ১টি গোল করেছেন। ২০১৪–১৫ মৌসুমে তিনি ল্য আভ্রের মূল দলে যোগদান করেছেন। ল্য আভ্রে ৩ মৌসুম অতিবাহিত করার পর প্রায় ৫ মিলিয়ন ইউরোর বিনিময়ে লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৯ ম্যাচে ৩টি গোল করেছেন। ২০১৯–২০ মৌসুমে, তিনি প্রায় ৪৮ মিলিয়ন ইউরোর বিনিময়ে লিওঁ হতে স্পেনীয় ক্লাব রিয়াল মাদ্রিদে যোগদান করেছেন।
মঁদি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। ব্যক্তিগতভাবে, মঁদি বেশ কিছু পুরস্কার জয়লাভ করেছেন, যার মধ্যে টানা দুই মৌসুমে ইউএনএফপি-এর মৌসুমের সেরা দলে অন্তর্ভুক্তি অন্যতম। দলগতভাবে, মঁদি এপর্যন্ত ২টি শিরোপা জয়লাভ করেছেন, যার উভয়ই রিয়াল মাদ্রিদের হয়ে জয়লাভ করেছেন।
ফেরলঁ সিনা মঁদি ১৯৯৫ সালের ৮ই জুন তারিখে ফ্রান্সের মোলাঁ-অঁ-ইভলিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ২০শে নভেম্বর তারিখে, মাত্র ২৩ বছর ৫ মাস ১২ দিন বয়সে, বাম পায়ে ফুটবল খেলায় পারদর্শী মঁদি উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মঁদি মাত্র ১ ম্যাচে অংশগ্রহণ করেছেন।
ফুলবাড়িয়া ইউনিয়ন, কালিয়াকৈর

ফুলবাড়িয়া ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
ফুলবাড়ীয়া ইউনিয়নে বেশকিছু প্রাথমিক বিদ্যালয়,উচ্চ বিদ্দ্যালয়, ইবতেদায়ী মাদ্রাসা, দাখিল মাদ্রাসা ও একটি ঐতিহ্যবাহী কলেজ রয়েছে।এখান রয়েছে হাবিজ উদ্দিন সরকার কলেজ।
ঐতিহ্যবাহী আক্কেল আলী উচ্চ বিদ্যালয়।
ফুলবাড়িয়ার অর্থনীতি নির্ভর করে কৃষির উপর।তার মধ্যে উল্লেখযোগ্য বলা যায় বানিজ্যিক ভাবে মাছ চাষ। হাস মুরগী পালন।
এখানে রয়েছে কয়েকটি দর্শনীয় স্থান। তার মধ্যে অন্যতম হচ্ছে ষড়ঋতু ভিলেজ, ঢাকা রিসোর্ট, দীপালী পার্ক। এখানখার উল্লেখ করার মত ভাওয়াল শালগড় এর কিছু অংশ পড়েছে।
গুগল প্লে গেমস

গুগল প্লে গেমস পরিষেবাটি গুগল আই/ও ২০১৩ বিকাশকারী সম্মেলনে চালু হয়েছিল, এবং ২৪ জুলাই, ২০১৩ সালে অ্যান্ড্রয়েডের জন্য স্বতন্ত্র গুগল প্লে গেমস মোবাইল অ্যাপটি চালু করা হয়েছিল 
"দ্য ভার্জের" অ্যান্ড্রু ওয়েবস্টার গুগল প্লে গেমসকে অ্যাপল ইনক এর নিজস্ব আইওএস অপারেটিং সিস্টেমের ব্যবহারকারীদের জন্য অনুরূপ গেমিং নেটওয়ার্ক গেমস সেন্টারের সাথে তুলনা করে। 
গুগল প্লে গেমস চালু হওয়ার পর বছরগুলিতে স্ক্রিন-রেকর্ডিং বৈশিষ্ট্য, কাস্টম গেমার আইডি, অন্তর্নির্মিত গেমস এবং গেম আবিষ্কারের জন্য একটি তোরণ সহ হালনাগাদ পেয়েছে।
বোয়ালী ইউনিয়ন, কালিয়াকৈর

বোয়ালী ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন। কালিয়াকৈর উপজেলার ৯টি উপজেলার মধ্যে বোয়ালী ইউনিয়ন অন্যতম।
বোয়ালী ইউনিয়নের ইতিহাস সম্পর্কে খুব একটা জানা যায় না।
বোয়ালী ইউনিয়নের শিক্ষা প্রতিষ্ঠানের তালিকা
প্রাথমিক বিদ্যালয়
১)শ্রীপুর সরকারি প্রাথমিক বিদ্যালয়
২)রঘুনাথপুর সরকারি প্রাথমিক বিদ্যালয়
৩)গাছবাড়ী সরকারি প্রাথমিক বিদ্যালয়
৪)নয়াপাড়া সরকারি প্রাথমিক বিদ্যালয়
৫)সোনাতলা সরকারি প্রাথমিক বিদ্যালয়
৬)হবুয়ারচালা সরকারি প্রাথমিক বিদ্যালয়
৭)ঢোলসমুদ্র সরকারি প্রাথমিক বিদ্যালয়
৮)নলুয়া সরকারি প্রাথমিক বিদ্যালয়
৯)পিপড়াসিট সরকারি প্রাথমিক বিদ্যালয়
১০)গোলয়া সরকারি প্রাথমিক বিদ্যালয়
মাধ্যমিক বিদ্যালয়
১)কাজী সাইয়েদুল আলম উচ্চবিদ্যালয়
২)বোয়ালী নরেন্দ্র নারায়ণ উচ্চবিদ্যালয়
মাদরাসা
১)পাবুরিয়াচালা ইসলামিয়া আলিম মাদরাসা
২)গাছবাড়ী এবাদিয়া আলিম মাদরাসা
তুরাগ নদী ও গোয়ালী নদী এর উপর দিয়ে বয়ে গেছে।
মৌচাক ইউনিয়ন

মৌচাক ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
মোট লোকসংখ্যাঃ ১,০৪১৮৯ জন
ঢালজোড়া ইউনিয়ন

ঢালজোড়া ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
=আয়তন=
সূত্রাপুর ইউনিয়ন

সূত্রাপুর ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
=আয়তন=
সূত্রাপুর ইউনিয়নে দুইটি উচ্চ বিদ্যালয় রয়েছে ১) বিজয় সরণী উচ্চ বিদ্যালয় ও ২) ভাউমান টালাবহ মডেল উচ্চ বিদ্যালয়। প্রাথমিক বিদ্যালয় রয়েছে নয়টি।
সূত্রাপুর ইউনিয়নে তিনটি হাট-বাজার রয়েছে, ১) বোর্ডঘর হাট, ২) টালাবহ হাট-বাজার, ২) আড়ইগঞ্জ হাট-বাজার।
আটাবহ ইউনিয়ন

শিক্ষার হার – ৫২.৫২%। (২০০১ এর শিক্ষা জরীপ অনুযায়ী)
১৭.৯৬ (বর্গ কিঃ মিঃ)
৩২২৮৮ জন (প্রায়) (২০১১ সালের আদম শুমারি অনুযায়ী)
শিক্ষার হার – ৫২.৫২%। (২০০১ এর শিক্ষা জরীপ অনুযায়ী)
বাংলাদেশের রাজধানী ঢাকার খুব সন্নিকটে অবস্থিত গাজীপুর জেলা। গাজীপুর জেলার কালিয়াকৈর উপজেলার অতিপরিচিত ইউনিয়ন পরিষদের নাম ৮ নং আটাবহ ইউনিয়ন পরিষদ। আটাবহ ইউনিয়নে যাতায়াতের জন্য ঢাকা টাঙ্গাইল মহাসড়কের কালিয়াকৈর থেকে সড়ক যোগে দক্ষিণ দিকে কালিয়াকৈর কলেজ হয়ে মহরাবহ বাস স্ট্যান্ড থেকে সরাসরি পূর্ব দিকে শাহবাজপুর হয়ে পাকা রাস্তা যোগে আটাবহ ইউনিয়ন পরিষদ। কালিয়কৈর থেকে ৮ নং আটাবহ ইউনিয়ন পরিষদ এর দুরত্ব প্রায় ৬ কিঃমিঃ।
বর্তমান রাস্তাঘাটঃ বর্তমানে অত্র ইউনিয়নের প্রায় সকল প্রধান রাস্তা ই পাকা এবং অন্যান্য রাস্তা ঘাটে ইট বিছানো এবং উন্নয়নের ছুয়া লেগেছে প্রায় সমস্ত রাস্তাঘাটে।
যাওয়ার মাধ্যমঃ এসব গ্রামে যাওয়ার মাধ্যম হল-রিকসা, আটো রিকসা, সি.এন.জি, টেম্পু ইত্যাদি।
গুরুত্বর্পূণ ধর্মীয় স্থান- ২ টি
নদী মাতৃক এই বাংলাদেশে আটাবহ ইউনিয়নের মধ্য দিয়ে প্রবাহিত হয়েছে বংশাই নদীর শাখা এছাড়াও তুরাগ নদীর একটি শাখা প্রবাহিত হয়েছে।
হাট/বাজার সংখ্যা -৫ টি।
আটাবহ ইউনিয়নের বর্তমান চেয়ারম্যান মোঃ সাখাওয়াৎ হোসেন
সাব্বির খান শাফিন

সাব্বির খান শাফিন (জন্ম: ৩০ শে জানুয়ারী ১৯৭৮ ঢাকায়) একজন বাংলাদেশী ক্রিকেটার। যিনি চট্টগ্রাম বিভাগের হয়ে প্রথম শ্রেণির ক্রিকেট খেলেন। তিনি ডানহাতি অফব্রেকার বোলার এবং হ্যান্ডি লোয়ার অর্ডার ব্যাটসম্যান। দুটি প্রথম-শ্রেণীর সেঞ্চুরি করেছেন এবং ২০০ উইকেট নিয়েছেন।
গার্নসি জাতীয় ক্রিকেট দল

গার্নসি জাতীয় ক্রিকেট দল আন্তর্জাতিক ক্রিকেট এ গার্নসি বেইলীউইকস এর প্রতিনিধিত্বকারী একটি ক্রিকেট দল। দলটি ২০০৫ সালে আন্তর্জাতিক ক্রিকেট কাউন্সিলের অনুমোদিত সদস্য। এবং ২০০৮ সালে সহযোগী সদস্য পদ লাভ করে।
এপ্রিল ২০১৮, আইসিসি এর সকল সদস্য দেশকে টুয়েন্টি২০ আন্তর্জাতিক (টি২০আই) এর মর্যাদা দেয়ার ঘোষণা করে। ফলে, ১ জানুয়ারি ২০১৯ এর পরে গার্নসি ও আইসিসির অন্যান্য সদস্যদেশের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে। গার্নসী তাদের প্রথম টি২০আই খেলে জার্সির বিপক্ষে গত ৩১ মে ২০১৯।
গার্নসি বিশ্ব ক্রিকেট লীগ ইউরোপে ৭ম এবং বিশ্বব্যাপী ৩১তম র‍্যাংক এ অবস্থান করছে। (২১ মে ২০১৬ অনুযায়ী)
সেপ্টেম্বর ২০১৮, গার্নসী সি গ্রুপ থেকে ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালে উন্নীত হয়।
আন্তর্জাতিক খেলার সারসংক্ষেপ — গার্নসি
গার্নসি'র হয়ে সর্বাধিক টি২০আই রান সংগ্রহকারী
গার্নসীর হয়ে সর্বাধিক টি২০আই উইকেট শিকারী 
টি২০আই রেকর্ড বনাম অন্য জাতি
"রেকর্ডে টি২০আই #৮০৪ পর্যন্ত সংযোজিত। হালনাগাদ: ২০ জুন ২০১৯."
বিশ্ব ক্রিকেট লীগের খেলায় গার্নসী ক্রিকেটারদের পারফরম্যান্স
সর্বোচ্চ স্কোর
সেরা বোলিং চিত্র
"Updated to December 2015" 
Two Guernsey players have played first class cricket elsewhere. Lee Savident, who was born on the island, played for Hampshire from 1997 to 2000, and Amitava Banerjee, who played for Bengal from 1996 to 2000, prior to moving to Guernsey. Batsman Tim Ravenscroft has played for Guernsey and played Hampshire, making one List A appearance in 2011.
দেবব্রত বড়ুয়া পাল

দেবব্রত বড়ুয়া পাল (জন্ম: ২৮ জানুয়ারী ১৯৭৮ কিশোরগঞ্জ জেলায়) একজন বাংলাদেশী প্রাক্তন প্রথম শ্রেণির ক্রিকেটার। যিনি চট্টগ্রাম বিভাগ এবং বরিশাল বিভাগের হয়ে ২০০১-২০০৩ পর্যন্ত সক্রিয় ছিলেন। তিনি ছিলেন ডানহাতি ব্যাটসম্যান এবং ডানহাতি মিডিয়াম ফাস্ট বোলার।
সালেহ আহমেদ (ক্রিকেটার, জন্ম ১৯৬৯)

মোহাম্মদ সালেহ আহমেদ যিনি তার ডাকনাম সোহেল দ্বারা বেশি পরিচিত। "(জন্ম: ২ ফেব্রুয়ারি ১৯৬৯ সালে ফরিদপুর)" হলেন প্রথম শ্রেণী এবং লিস্ট এ ক্রিকেট তালিকাভুক্ত একজন বাংলাদেশের ক্রিকেটার।
তিনি ডানহাতি ব্যাটসম্যান স্লো লেফট আর্ম অর্থোডক্স বোলার। ২০০০/২০০১ সালে বিমান বাংলাদেশ এয়ারলাইন্স ক্রিকেট টীমের হয়ে এবং ২০০১/২০০২ সালে তিনি খেলেছেন বরিশাল বিভাগের হয়ে ন্যাশনাল ক্রিকেট লীগ ওয়ান-ডে খেলেছেন।
মোক্তারপুর ইউনিয়ন

মোক্তারপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
ইউনিয়নের পূর্বে শীতলক্ষ্যা মোক্তারপুর চরসিন্দুর সেতু, দক্ষিণে জামালপুর ইউনিয়ন, পশ্চিমে দিয়ে জাঙ্গালিয়া উনিয়ন ও উত্তরে দুর্গাপুর ইউনিয়নের কাপাসিয়া থানা অবস্থিত।
গ্রামের সংখ্যা ২১টি। গ্রামসমূহ হলো হরিদেবপুর,বড়হরা, নোয়াপাড়া, পোটান, মৈশাইর, বাঘুন, ভিটি বাঘুন, বড়গাঁও, চর বাঘুন, দড়ি বাঘুন, শিংলাব, রামচন্দ্রপুর, রাথুরা, শংকরপুর, ধনপুর, বরাইদ, ডেমরা, মোক্তারপুর, সাওরাইদ, একুতা, দিঘুয়া ও নাশেরা।
শীতলক্ষা নদীর পশ্চিম তীরে গড়ে উঠা কালীগঞ্জ উপজেলার একটি অঞ্চল মোক্তারপুর। কাল পরিক্রমায় আজো মোক্তারপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্ন ক্ষেত্রে তার নিজস্বতা বজায় রেখেছে। মোক্তারপুর ইউনিয়নের নামের সাথেই জড়িয়ে আছে মরহুম মাহফুজুর রহমান খান (আরমান মিয়া) এই নামটি। মোক্তারপুর ইউনিয়নের ‘বাঘুন’ গ্রামের মিয়া বাড়ি (খান বাড়ির) সন্তান মরহুম আরমান মিয়া। সর্বজন শ্রদ্ধেয় জনপ্রিয় এই মানুষটি মোক্তারপুরবাসীর জন্য অনন্য অবদান রেখে গেছেন। মোক্তারপুর ইউনিয়নে বাঘুন উচ্চ বিদ্যালয় প্রতিষ্ঠা এবং অন্যান্যগুরুত্ব স্থাপনা নির্মাণে তিনি অবদান রাখেন। তিনি অত্যন্ত সফলতার সাথে ইউনিয়ন পরিষদের চেয়ারম্যান হিসেবে দায়িত্ব পালন করেন। তার পরবর্তীতে চেয়ারম্যান হিসেবে দায়িত্ব পালন করেন মোঃ আব্দুর রহমান পাঠান, মরহুম মোতাহার হোসেন ভূইয়া এবং মোঃ শরীফুল ইসলাম সরকার (তোরন)। জনাব মোঃ শরীফুল ইসলাম সরকার (তোরন) এলাকার উন্নয়ন এবং সাধারণ মানুষের আস্থা অর্জন করে দীর্ঘ ১৫ বছরেরও বেশি সময় তিনি একধারে নির্বাচিত হয়ে আসছেন। র্বর্তমানে দৃষ্টিনন্দন মোক্তারপুর ইউনিয়ন পরিষদ কার্যালয়টি অবস্থিত ‘রাথুরা বাজারে’।
লোকসংখ্যা – ৪৭৩০২৭ জন (জন্ম নিবন্ধনের তথ্য অনুযায়ী)
ফাইমোসিস

যখন পুরুষের শিশ্ন শেষভাগের চামড়ার ফুটা (শিশ্নাগ্রত্বক) এত ছোট থাকে যে, সেটাকে শিশ্নের মাথার উপর (শিশ্নমুণ্ড) টানা যায় না, তাকে মুদারোগ বলে।। ইরেকশনের সময় তরুণ বা প্রাপ্তবয়স্কে ব্যথার সৃষ্টি হতে পারে কিন্তু অন্যসময় ব্যথাবোধ হয় না। যারা মুদারোগে আক্রান্ত হয়, তাদের শিশ্নাগ্রপ্রদাহ (balanitis) ও অন্যান্য জটিলতায় আক্রান্ত হওয়ার ব্যাপক ঝুঁকি থাকে।
অল্প বয়সী শিশুতে, এটি খুব সাধারণ যে শিশ্নাগ্রত্বককে টেনে পিছনে নেওয়া যায় না। ৯০ শতাংশ শিশুর ক্ষেত্রে এই অক্ষমতা সাত বছর বয়সে এবং ৯৯ শতাংশ ক্ষেত্রে এই অক্ষমতা ১৬ বছর বয়সী শিশুতে দেখা গিয়েছে। অনেক সময় শিশ্নাগ্র প্রদাহ অথবা বেলেন্টিস জেরোটিকা অবলিটারেনের দরুণ ক্ষতের সৃষ্টি হয়, যার ফলে ফাইমোসিস সৃষ্টি হতে পারে। এটি খুব সহজে শনাক্ত করা হয়, যদি শিশ্নাগ্রত্বকের সম্মুখভাগে ক্ষত দেখা যায়।
সাধারণত ফাইমোসিস ঘটিত সমস্যা কোন প্রকার চিকিৎসা ছাড়াই তিন বছর বয়সের আগেই সমাধান হয়ে যায়। শৈশবের প্রথম ভাগে শিশ্নাগ্রত্বকের চামড়াকে পিছন দিকে টানার চেষ্টা করা উচিত নয়। যাদের ক্ষেত্রে ফাইমোসিস অবস্থার উন্নতি ঘটে নি, তারা কিছুটা সময় নিতে পারে অথবা একটি স্টেরয়েড ক্রিম ব্যবহার করে চামড়াকে ঢিলা করা যায় কিনা চেষ্টা করে দেখতে পারে। যদি এই পদ্ধতি এবং চামড়া সংকোচন প্রসারণের অনুশীলন যুগপৎভাবে করে কার্যকরী ফল পাওয়া না যায়, সেক্ষেত্রে খতনা করাটাই সর্বশেষ কার্যকরী পন্থা। ফাইমোসিসের একটি সম্ভাব্য জটিলতার নাম হলো প্যারাফাইমোসিস বা পরামুদা। যেখানে শিশ্নাগ্রত্বক দৃঢ়ভাবে শিশ্নমুণ্ডের পিছনে আটকে যায়।
কিছু সুত্র অনুসারে ফ্রান্সের ষোড়শ লুইসের ফাইমোসিস ছিল, ফলে বিবাহের সাত বছর পরেও তিনি তার স্ত্রীকে গর্ভাধান করতে অসমর্থ ছিলেন। এর ফলে অপারেশনের ফলে তার এই সমস্যার সমাধান করা যায়। যদিও এই বিষয়টি সত্য কিনা তা নিয়ে বিতর্ক আছে।
১৮৮১ সালে যুক্তরাষ্ট্রের রাষ্ট্রপতি জেমস গার্ফিল্ড; চার্লস গুইতেও কর্তৃক হত্যার শিকার হন। গুইতেওর ময়নাতদন্ত করে দেখা গিয়েছে যে, তার ফাইমোসিস ছিল। সেইসময় অনুমান করা হয়েছিল, ফাইমোসিস থাকার দরুণই গুইতেওর হত্যাকাণ্ডের মানসিকতা গড়ে উঠেছে।
লেনিন গনি

লেনিন গণি ("৯ ডিসেম্বর ১৯৬৭ - ২৩ মে ২০১৩") একজন অত্যন্ত সম্মানিত বাংলাদেশী ক্রীড়া সাংবাদিক ছিলেন। তিনি নিউ এজ এবং "বিডিনিউজ টোয়েন্টিফোর ডটকমে ক্রীড়া সম্পাদক" ছিলেন এবং স্পোর্টস জার্নালিস্টস অ্যাসোসিয়েশনের (বিএসজেএ) সিনিয়র সদস্য ছিলেন।
জন্ম ৯ ডিসেম্বর ১৯৬৭ সিলেটের বিয়ানীবাজারে। পড়াশোনা করেছেন ঢাকায় ও লন্ডনে। দুই পুরুষ ধরেই লেনিন গনির পরিবার স্থায়ীভাবে বাস করছিলেন লন্ডনে।
লেনিন গণি ১৯৯৩ থেকে ২০০৬ পর্যন্ত "দ্য ডেইলি স্টার" , নিউ এজ এবং "বিডিনিউজ টোয়েন্টিফোর ডটকম" সহ বাংলাদেশের বেশ কয়েকটি বড় সংবাদপত্রে কাজ করেছিলেন। তিনি ২০০১ সালে ঢাকা রিপোর্টার্স ইউনিটি কর্তৃক সম্মানজনক সেরা স্পোর্টস রিপোর্ট পুরস্কার জিতেছিলেন।
২০০৮ সালে লেনিন গণির পালমোনারি হাইপারটেনশন নামক বিরল অসুস্থতা ধরা পড়ে। তখন চিকিৎসা গ্রহণের জন্য যুক্তরাজ্যে চলে যান। ফুসফুস প্রতিস্থাপনের জন্য চিকিৎসকের পরামর্শও নিয়েছিলেন এবং তার দুর্বল অবস্থার মধ্যেও বাংলাদেশী সাংবাদিকতায় অবদান রাখেন। শ্বাসতন্ত্রের জটিলতায় আক্রান্ত হয়ে লন্ডনের নর্থ হাইডপার্ক হাসপাতালে ২৩ মে ২০১৩ সালে মারা যান। দাফন হবে লন্ডনেই হয়। 
লেনিন গণির স্ত্রী সিনথিয়া পারভেজ এবং একমাত্র সন্তান আফরিন আলজিনা গনিকে রেখে গেছেন। তারা যুক্তরাজ্যে থাকেন।
নাগরী ইউনিয়ন

নাগরী ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
কালের স্রোতদ্বারা বহনকারী শীতলক্ষার তীরে গড়ে ওঠা কালীগঞ্জ উপজেলার একটি ঐতিহ্যবাহী অঞ্চল হলো নাগরী ইউনিয়ন। কাল পরিক্রমায় আজ নাগরী ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
নাগরী ইউনিয়নের মধ্য দিয়ে চলে গেছে হাইওয়ে তথা বিশ্বরোড। যা মিরের বাজার, গাজীপুর চৌরাস্তা, কাপাসিয়া হয়ে রাজশাহী মহাসড়কে যাওয়া যায়। এই মহাসড়কে চৌরাস্তায় পরিণত করেছে টঙ্গী-গাজীপুর সড়ক যা গাজীপুর চৌরাস্তা নামে সবার কাছে পরিচিত। এই ইউনিয়নের প্রাণকেন্দ্র উলুখোলা এবং নাগরী বাজার। এই বাজার থেকে উত্তরে নলছাটা গ্রাম এবং টঙ্গী কাগীগঞ্জ ম্যানরোড় পাকা রাস্তা চলে গেছে ঘোড়ারশাল। এই বাজার থেকে পশ্চিমে রায়েরদিয়া বাজার। এই রাস্তা দিয়ে টঙ্গী আব্দুলাপুর বাজারে খুব সহজে পৌছানো য়ায়। এই বাজার থেকে দক্ষিণে এশিয়ান বাইপাস রাস্তা এবং পূর্বাচল সিটি। এই বাজার থেকে নাগরী হয়ে ভূরুলিয়া পাকা রাস্তা। এসব গ্রামে যাওয়ার মাধ্যম হল রিকশা, অটো রিকশা, সিএনজি, টেম্পু ইত্যাদি।
নাগরী গীর্জা
দায়িত্বরত চেয়ারম্যান – জনাব মোঃ অলিউল ইসলাম অলি
বক্তারপুর ইউনিয়ন, কালীগঞ্জ

বক্তারপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
বক্তারপুরের দর্শনীয় স্থানের মধ্যে রয়েছে বারো ভুইয়াঁদের মধ্যে অন্যতম ইশাঁ খার মাজার।এছাড়াও বেলাই বিল,বাবুর বাড়ি নামে জমিদার বাড়ি যা ব্যক্তিগত সম্পত্তি, বেরুয়া সংলগ্ন ব্রাহ্মণগাঁ গ্রাম যেখানে কয়েকশ বছর ধরে মাটির তৈড়ি ভিবিন্ন তৈজসপত্র বানানো হয়।
জাঙ্গালিয়া ইউনিয়ন, কালীগঞ্জ

জাঙ্গালিয়া ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
শীতলক্ষার নদছ তীরে গড়ে উঠা কালীগঞ্জ উপজেলার একটি অঞ্চল হলো জাঙ্গালীয়া ইউনিয়ন। কালপরিক্রমায় আজ জাঙ্গালীয়া ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সমুজ্জ্বল।
কৃষি
শিক্ষার হার65%
উপজেলা সদর থেকে যোগাযোগ মাধ্যম – সিএনজি/টেম্পূ।) চলাচল করে।
মোট ০৭ টি বাজার রয়েছে -
১.জাংগালিয়া বাজার
২.আওড়াখালি বাজার 
৩.পুনসহি বাজার 
৪.আজমতপুর বিশ্বরোড চৌরাস্তা বাজার 
৫.দুবুরিয়া বাজার 
৬.নরুন বাজার 
৭.নরুন সোম-বাজার
বাহাদুরশাদী ইউনিয়ন

বাহাদুরশাদী ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
ঐতিহ্যবাহী বাহাদুরসাদী ইউনিয়নে বেশির ভাগ লোক আঞ্চলিক ভাষায় কথা বলে। এখানে মুসলিম ও হিন্দু ধর্মের লোক বসবাস করে। এবং সকলেই নিজ নিজ ধর্ম স্বাধীন ভাবে পালনকরে। যেমনঃ মুলমানরা নামাজ-রোজা, ও ঈদ উৎসব পালন করে এবং হিন্দুরা বিভিন্ন পুজা উৎসব পালন করে থাকেন।
১। বাশাইর
২। বাহাদুরসাদী
৩। দক্ষিণবাগ
৪। খলাপাড়া
৫। খলাপাড়া
৬। খলাপাড়া
৭। ঈশ্বরপুর
৮। ধোলাসাদুখা
৯। বেতুয়া
ঈশ্বরপুর সরকারি প্রাথমিক বিদ্যালয়
ঈশ্বরপুর হাজী খোদা নেওয়াজ সরকারি প্রাথমিক বিদ্যালয়
এছাড়াও কিছু ব্যাক্তিমালিকানাধীন কিন্ডারগার্টেন রয়েছে
জামালপুর ইউনিয়ন, কালীগঞ্জ

জামালপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
বর্তমানে ১৪টি গ্রাম ৭টি মৌজা ও ০৯টি ওয়ার্ড নিয়ে এই ইউনিয়ন গঠিত।
১৫.৫ বর্গকিমি
২৩,২৭৭ জন
প্রায় ১০ বছর আগেও ইউনিয়নের প্রতিটি রাস্তা কাঁচা ছিল। তখন যাতায়াতের একমাত্র মাধ্যম ছিল নৌকা বা ট্রলার। কিন্তু বর্তমানে অধুনিকতার ছোঁয়ায় ইউনিয়নের প্রায় প্রতিটি রাস্তাই পাকা হয়েগেছে।
শীতলক্ষ্যা নদী
আজম খানের পার্ক, নারগানা
অজয় দে

অজয় দে হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ১৯৯১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় শান্তিপুর বিধানসভা কেন্দ্রের বিধায়ক হিসেবে দায়িত্ব পালন করেছেন। করোনা সংক্রমণের কারণে ২০২১-এর ২১ মে তিনি প্রয়াত হন।
সুশীল চন্দ্র রায়

সুশীল চন্দ্র রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় শান্তিপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
নির্বেদ রায়

নির্বেদ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০১ সাল থেকে ২০০৬ সাল পর্যন্ত তিনি পশ্চিমবঙ্গ বিধানসভায় তমলুক বিধানসভা কেন্দ্রের বিধায়ক হিসেবে দায়িত্ব পালন করেছেন।
ইমানি বিশ্বাস

ইমানি বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় সুতি বিধানসভা কেন্দ্রের বিধায়ক হিসেবে দায়িত্ব পালন করেছেন।
নছর (অভিনেতা)

নছর (, জন্মঃ ৫ মার্চ ১৯৫৮) হচ্ছেন ভারতের তামিল চলচ্চিত্র শিল্পের একজন অভিনেতা। ১৯৮৫ সালে তিনি কৈলাস বলচন্দ পরিচালিত "কল্যাণ আগাতিগাল" চলচ্চিত্রে সর্বপ্রথম অভিনয় করেন। ১৯৮৭ সালের কমল হাসন অভিনীত চলচ্চিত্র "নায়কান" চলচ্চিত্রে নছর অভিনয় করে অনেক খ্যাতি কুড়ান। মণি রত্নম পরিচালিত "রোজা" (১৯৯২), কমল হাসন অভিনীত 'চাচী ৪২০' তার অভিনীত অন্যতম গুরুত্বপূর্ণ চলচ্চিত্র। রজনীকান্ত অভিনীত "ভেলাইকরন" (১৯৮৭) চলচ্চিত্রতে নছর খল চরিত্রে ছিলেন।
১৯৫৮ সালের ৫ই মার্চ ভারতের তামিলনাড়ু রাজ্যের (তখন মাদ্রাজ প্রদেশ নামে পরিচিত) চেঙ্গালপাট্টুতে জন্ম হয় নছরের। তার পিতার নাম মেহবুব পাশা এবং মাতার নাম মমতাজ। চেঙ্গালপাট্টুর সেন্ট জোসেফ উচ্চ মাধ্যমিক বিদ্যালয়ে পড়েছিলেন নছর। এরপর তিনি চেন্নাইতে মাদ্রাজ ক্রিশ্চিয়ান কলেজে পড়েন। এই কলেজে পড়াকালীন তিনি নাটকে (মঞ্চ নাটকে) অভিনয় করতেন। এরপর তিনি ভারতীয় বিমান বাহিনীতে বিমানসেনা হিসেবে যোগ দেন যদিও রিক্রুট থাকাকালীন তিনি বিমান বাহিনীর চাকরি হারান। এরপর দুটি অভিনয়ের স্কুলে তিনি পড়াশোনা শুরু করেন, এর মধ্যে একটি ছিলো তামিলনাড়ু ইন্সটিটিউট ফর ফিল্ম এ্যান্ড টেলিভিশন টেকনোলজি।
কাজী শুভ

কাজী শুভ একজন অন্যতম জনপ্রিয় বাংলাদেশী কণ্ঠশিল্পী।
কাজী শুভর আসল নাম কাজী আশিকুর রহমান, ডাক নাম কাজী শুভ। তার বাবা কাজী শাহ আলম ও মা ফাতেমা খাতুন। তিনি ২৯ ডিসেম্বর ১৯৮৪ সালে বরিশালের বিজয়পুরে জন্ম গ্রহণ করেন। তিনি দুই ভাই বোনদের মধ্যে কনিষ্ঠ। শৈশব থেকেই গান ও গানের মধ্যে তিনি বেড়ে উঠেছেন। গানে তার দীক্ষা শুরু হয় বাবার হাত ধরে তবলা শেখার দ্বারা। প্রাতিষ্ঠানিকভাবে তিনি প্রথমে খুলনার "এসো গান শিখি" থেকে এবং "উদীচী" থেকে তবলা বাজানো শিখেছিলেন। তার বাবা বিজেএমসি খুলনায় চাকরি করায় শুভ খুলনায় ছিলেন। যদিও শুভ তবলা বাজানো শিখেছে তবে গান গাওয়ার প্রতি খুব আকর্ষণ ছিল। তিনি তার বড় ভাই কাজী আতিকুর রহমান এর কাছ হতে অনুপ্রাণিত হন গান গাইতে। তার বড় ভাইয়ের ডায়েরি থেকে তিনি অনেকগুলি গান মুখস্থ করেছিলেন।
শুভ স্নাতক ডিগ্রি অর্জনের জন্য ঢাকা আসেন। আস্তে আস্তে তিনি মঞ্চে গান গাওয়া শুরু করলেন। মাঝে মাঝে তবলা বাজাতেন। হঠাৎ করেই তিনি ধানমন্ডিতে দূরবীন (ব্যান্ড)-এর শহীদ ভাইয়ের সাথে পরিচিত হন। শহীদ তাকে বলেছিলেন, “তুমি লোকসঙ্গীত ভাল গাইতে পারো। তুমি দূরবীন (ব্যান্ড) এ যোগ দিতে পারো "।
২০০৯ সালে কাজী শুভর একক অ্যালবাম “সাদামাটা” প্রকাশ পায় যা আরফিন রুমি রচনা এবং শহীদ ভাইয়ের অনুপ্রেরণায় প্রকাশিত হয়েছিল। অ্যালবামের লোকগানগুলির মধ্যে ছিল “Sona সোনা বউ ” , তুমি বিনে আকুল পরান ", ওজোর শ্রাবন", "নীলিমা" ইত্যাদি। এরপরে শুভ বিভিন্ন মিশ্র অ্যালবামে গান গাওয়া করেন 
আবার ২০১২ সালে শুভর ২য় একক অ্যালবাম “সাদা মাটা -২” প্রকাশ পায়, এতে গানগুলি লিখেন আরফিন রুমি। ২০১৩ সালে "মনের আকাশ" নামে আরও একটি অ্যালবাম প্রকাশিত হয়। ২০১৪ সালে শুভর তৃতীয় একক অ্যালবাম “সাদা মাটা -৩” প্রকাশিত হয়। এখানে সুরকাররা হলেন আরফিন রুমি ও রাফি। "দিওয়ানা", "আমার বন্ধু", "তোমার হে পিরিত বন্ধু"। তার চতুর্থ অ্যালবাম "দাগা" ২০১৬ সালের ঈদুল ফিতর উপলক্ষে প্রকাশিত হয়। তার ৫ম অ্যালবাম "মায়ার আগুন" একই বছর ঈদুল আজহা উপলক্ষে প্রকাশিত হয়।
ইয়েমেনের ইতিহাস

ইয়েমেন মধ্যপ্রাচ্যের একটি দেশ। এটি আরব উপদ্বীপের দক্ষিণ-পশ্চিম প্রান্তে অবস্থিত। সুউচ্চ পর্বতমালা ইয়েমেনের উপকূলীয় সমভূমিকে অভ্যন্তরের জনবিরল মরুভূমি থেকে পৃথক করেছে। ইয়েমেনের জনসংখ্যা অল্প। দেশের অর্ধেকের বেশি অংশ বসবাসের অযোগ্য। এখানকার আরবেরা বেশির ভাগই গ্রামীণ। প্রাচীনকালে এখানে অনেকগুলি সমৃদ্ধ সভ্যতার অবস্থান ছিল। কিন্তু ধীরে ধীরে এলাকাটির গুরুত্ব হ্রাস পায় এবং এক হাজার বছরেরও বেশি সময় এটি একটি দরিদ্র ও অবহেলিত দেশ হিসেবে বিরাজ করছিল। বিংশ শতাব্দীর শেষে এসে এখানে খনিজ তেল আবিষ্কার হলে ইয়েমেনের অর্থনৈতিক উন্নতি ও জনগণের জীবনের মান উন্নয়নের সম্ভাবনা দেখা দিয়েছে।
১৯৯০ সালে ইয়েমেন আরব প্রজাতন্ত্র (উত্তর ইয়েমেন) এবং গণপ্রজাতন্ত্রী ইয়েমেন (দক্ষিণ ইয়েমেন) দেশ দুইটিকে একত্রিত করে ইয়েমেন প্রজাতন্ত্র গঠন করা হয়। সানা’আ ইয়েমেন প্রজাতন্ত্রের রাজধানী ও বৃহত্তম শহর। ইয়েমেনের পশ্চিমে লোহিত সাগর এবং দক্ষিণে এডেন উপসাগর। এটি আফ্রিকা মহাদেশ থেকে বাব এল মান্দেব প্রণালীর মাধ্যমে বিচ্ছিন্ন। দেশের উত্তর ও উত্তর-পূর্বে সৌদি আরব এবং পূর্বে ওমান অবস্থিত। সৌদি আরব ও ওমানই ইয়েমেনের প্রতিবেশী রাষ্ট্র। ইয়েমেনের আয়তন ৫,২৭,৯৭০ বর্গকিমি।তবে আরব বসন্তের পর দেশটি গরিব হয়।২০১৭সালে ইতিহাসের ৮ দশকের সবচেয়ে বড় দুর্ভিক্ষ হয়।
খ্রিস্টপূর্ব ২,০০০ অব্দের দিকে উত্তর ইয়েমেনে প্রথম জনবসতি গড়ে ওঠে। খ্রিস্টপূর্ব ১৪০০ অব্দের দিকে এ অঞ্চল ব্যবসায়ীদের জন্য অতি উত্তম রুট হিসেবে বিবেচিত হতে থাকে। খ্রিস্টের সময়ে এ অঞ্চলের স্বাভাবিক গতি মন্থর হয়ে পড়ে। এ সময়ে আবিসিনিয়া (ইথিওপিয়া) এ অঞ্চল দখল করে। পরবর্তী প্রায় ১৩০০ বছর এ অঞ্চলের বিভিন্ন উপজাতি ও ধর্মীয় গোত্র মিশরীয় ও টার্কসদের বিরুদ্ধে যুদ্ধে লিপ্ত ছিল। ৮৯৭ সালের গোড়ার দিকে একজন ইমামের নেতৃত্বে এদেশ শাসিত হতে থাকে।
১৫১৭ থেকে ১৯১৮ সাল পর্যন্ত উত্তর ইয়েমেন অটোম্যান সাম্রাজ্যের অধীনস্থ ছিল। ১৯২৪ সালে এদেশ লাওসান চুক্তির মাধ্যমে অটোম্যান টার্ক সাম্রাজ্য থেকে মুক্ত হয়। প্রাচীনকাল থেকেই লোহিত সাগর ইউরোপ, আফ্রিকা ও এশিয়ার মধ্যে সমুদ্রপথের একমাত্র এবং গুরুত্বপূর্ণ বাণিজ্যিক পথ হিসেবে ব্যবহৃত হয়ে আসছে। ফলে আরব সাগর তীরবর্তী দণি ইয়েমেন বাণিজ্যিক দিক দিয়ে একটি গুরুত্বপূর্ণ অবস্থানে থাকায় এ অঞ্চলের জীবনযাত্রার মান উত্তরোত্তর বৃদ্ধি পেতে থাকে। আরবে মুসলিম জাগরণের পরপরই এ অঞ্চলে ইসলাম ধর্ম প্রসার লাভ করে। বিভিন্ন সময়ে বিভিন্ন মুসলমান উপজাতীয় প্রধানরা এ অঞ্চল শাসন করে আসছিল। এরই মধ্যে সমুদ্রপথে একটি ব্রিটিশ জাহাজের ধ্বংসাবশেষ চুর হয়ে যাওয়ার অজুহাতে ১৮৩৯ সালে বৃটেন এডেন দখল করে। ১৯৩৭ সালে এ অঞ্চল ব্রিটিশ রাজশাসনের অন্তর্ভুক্ত হওয়ার পূর্ব পর্যন্ত এডেন ব্রিটিশ ভারতের অংশ হিসেবে শাসিত হয়ে আসছিল। ১৯৬৭ সালের ৩০ নভেম্বর দক্ষিণ ইয়েমেন স্বাধীনতা লাভ করে।
১৯৯০ সালের মে মাসের পূর্ব পর্যন্ত এদেশ দুটি আলাদা রাষ্ট্র উত্তর ইয়েমেন এবং দক্ষিণ ইয়েমেন নামে বিভক্ত ছিল। উভয় দেশ একত্রিত হওয়ার পূর্ব পর্যন্ত উত্তর ইয়েমেন গণপ্রজাতন্ত্রী এবং দক্ষিণ ইয়েমেন কমিউনিস্ট শাসনাধীনে ছিল।
"Statistical Yearbook 2011"। Central Statistical Organisation। ৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।
Yemen country profile. Library of CongressFederal Research Division (December 2006). This article incorporates text from this source, which is in the public domain.
নিহাদুজ্জামান

নিহাদুজ্জামান (জন্মঃ ২৮ নভেম্বর ১৯৯৮) একজন বাংলাদেশী ক্রিকেটার। তিনি ৪ নভেম্বর ২০১৭ সালে রাজশাহী কিংসের হয়ে ২০১৭ বাংলাদেশ প্রিমিয়ার লীগে টি-টোয়েন্টি ক্রিকেটে আত্মপ্রকাশ করেছিলেন। ২০১৭-১৮ জাতীয় ক্রিকেট লিগ টুর্নামেন্টে ২১ ডিসমিসাল সহ তিনি যৌথ নেতৃত্বাধীন উইকেট শিকারী ছিলেন। 
অক্টোবরে 2018 সালে তিনি বাংলাদেশ চিটাগাং ভাইকিংস দলে জায়গা পেয়েছিলেন।
মাইশুকুর রহমান

মাইশুকুর রহমান (জন্ম: ১০ ডিসেম্বর ১৯৯১) যিনি মিশুকুর রহমান নামেও পরিচিত। একজন বাংলাদেশী ক্রিকেটার। যিনি ঘরোয়া ক্রিকেটে ঢাকা বিভাগের হয়ে খেলেন। তিনি ডানহাতি ব্যাটসম্যান এবং ডানহাতি মিডিয়াম পেস বোলার।
প্রাণী অধিকার

পশু-পাখি প্রকৃতির অন্যতম উপাদান। মানব সমাজে যেমন ভালোভাবে বেঁচে থাকার অধিকার রয়েছে তেমনি রয়েছে পশুপাখিদের। ১৮২৪ খ্রিস্টাব্দে ব্রিটেনে একটি সংগঠন প্রাণীদের অধিকার বিষয়ে সোচ্চার হয়। ধীরে ধীরে তাদের চিন্তা-চেতনা ছড়িয়ে পড়তে থাকে বিভিন্ন দেশে। বলা যায়, সেসময় থেকেই সভ্য দুনিয়া পশু-পাখির প্রতি সহনশীলতা প্রদর্শনে মনোযোগী হয়েছে। পরবর্তীকালে আরো কিছু সংগঠন প্রাণিজগতের অধিকার আন্দোলনে যোগ দেয়। তবে তাদের কার্যক্রম ছিল শুধুমাত্র সচেতনতামূলক।
এই পৃথিবীতে মানুষের পরেই প্রাণিজগতের স্থান। বিশ্বের প্রতিটি প্রাণীই একটি জীবনচক্রে বসবাস করে। প্রায় প্রতিটি প্রাণই জীবনধারণের জন্য অন্য আরেকটি প্রাণের উপর নির্ভরশীল। এটাকে বলে উদ্ভিদ ও প্রাণীর জীবনচক্র। জীবনধারণের জন্য সাপ ব্যাঙ খায়, আবার ব্যাঙ পোকামাকড় খায়, বাজপাখি আবার সাপ খায়। এটা প্রকৃতির নিয়ম। প্রকৃতিতে ভারসাম্য আনার জন্যই এটা জরুরি। শত শত বছর ধরে এ নিয়ম চলে আসছে। এটা একটা সাইক্লিক অর্ডার, একটা চক্র।
পশুপ্রেমী সংগঠন ও কর্মী থাকা সত্ত্বেও প্রতিনিয়ত চলছে পশুদের উপর নির্মম অত্যাচার। দিন দিন পশুদের উপর নির্মমতা বেড়েই চলছে।
সকল ধর্মেই পশু-পাখির অধিকারের কথা বলা হয়েছে। ইসলামেও এ বিষয়ে প্রচুর দিকনির্দেশনা দিয়েছে। অযথা কোনো পশুকে হত্যা বা উচ্ছেদ করতে নিষেধ করেছে। হজরত রাসূলুল্লাহ (সা.) জীব-জন্তুকে সংরক্ষণের জন্য নির্দেশ দিয়েছেন। তিনি জীব-জানোয়ারকে লক্ষ্য বানিয়ে তার দিকে তীর নিক্ষেপ করতে নিষেধ করেছেন। হিন্দু ধর্মে, পশু যারা সংখ্যায় কম তাদের বলিতে শাস্তির বিধানও দেওয়া হয়েছে। জৈন এবং বৈষ্ণবরাও নিরামিষ ভোজনের সপক্ষে কথা বলেন।
জুয়েল আহমেদ

মোহাম্মদ জুয়েল আহমেদ একজন বাংলাদেশী সাতারু। তিনি ২০০৪ গ্রীষ্মকালীন অলিম্পিক ক্রীড়া প্রতিযোগিতায় বাংলাদেশের প্রতিনিধিত্ব করেন।
লাবলুর রহমান

মোহাম্মদ লাবলুর রহমান যিনি তার ডাক নাম লাবলু দিয়ে বেশি পরিচিত। (জন্মঃ ৫ অক্টোবর ১৯৮২ সালে ফরিদপুর) হলেন বাংলাদেশের প্রথম-শ্রেণীর এবং লিস্ট এ ক্রিকেটার। ডানহাতি ব্যাটসম্যান এবং উইকেট কিপার। তিনি ২০০০/২০০১ সালে প্রথম-শ্রেণীর ক্রিকেটে ঢাকা বিভাগের হয়ে খেলে আত্মপ্রকাশ করেছিলেন। ২০০১-২০০২ সালে বরিশাল বিভাগের হয়ে খেলেছেন। তিনি ২০০৬/০৭ সালেও বরিশাল বিভাগে পুনরায় খেলেন। খুলনা বিভাগের বিপক্ষে তার সেরা স্কোর এসেছিল।
সৈয়দ আবদুল হালিম শাহ

তিনি ২০০০/২০০১ মৌসুমে ঢাকা মেট্রোপলিস ক্রিকেট টীমের হয়ে প্রথম শ্রেণির ক্রিকেটে আত্মপ্রকাশ করেছিলেন। তারপরে তিনি ২০০১/২০০২ থেকে ২০০৪/২০০৫ সাল পর্যন্ত ঢাকা বিভাগের হয়ে খেলেছেন। ডানহাতি ব্যাটসম্যান এবং মাঝেমধ্যে অফ-ব্রেক বোলার। বরিশাল বিভাগের বিপক্ষে ১৬১ * তার সেরা স্কোর। ২ টি প্রথম-শ্রেণীর সেঞ্চুরি এবং অর্ধশতক করেছেন তিনি।
আবু সুফিয়ান শাকিল

আবু সুফিয়ান শাকিল একজন বাংলাদেশী দাবা আন্তর্জাতিক মাস্টার এবং জাতীয় দাবা প্রশিক্ষক।
শাকিল এফআইডিই মাস্টার খেতাব পান ২০০১ সালে এবং আন্তর্জাতিক মাস্টার খেতাব পান ২০১১ সালে।
২০১৯ অ্যাশেজ সিরিজ

২০১৯ অ্যাশেজ সিরিজ () ইংল্যান্ড ও অস্ট্রেলিয়ার মধ্যকার পূর্ব-নির্ধারিত টেস্ট ক্রিকেট সিরিজভূক্ত খেলা। সম্প্রচারস্বত্ত্বের কারণে এ সিরিজটি স্পেকস্যাভার্স অ্যাশেজ সিরিজ নামে পরিচিতি পায়। টেস্ট খেলাগুলো আয়োজনের লক্ষ্যে এজবাস্টন, লর্ডস, হেডিংলি, ওল্ড ট্রাফোর্ড এবং ওভালকে নির্ধারণ করা হয়েছে। অস্ট্রেলিয়া ২০১৭-১৮ মৌসুমের অ্যাশেজ সিরিজ জয় করে এ ট্রফি করায়ত্ত্ব করে রেখেছে। পূর্বতন সিরিজগুলোর তুলনায় মে থেকে জুলাই মাসে ইংল্যান্ড এবং ওয়েলসে ২০১৯ সালের ক্রিকেট বিশ্বকাপ আয়োজনের কারণে নির্ধারিত সময়ের পরে অনুষ্ঠিত হচ্ছে। এ সিরিজের প্রথম টেস্ট আয়োজনের মাধ্যমে ২০১৯-২১ আইসিসি বিশ্ব টেস্ট চ্যাম্পিয়নশীপের শুভ উদ্বোধন ঘটে। দ্বিতীয় টেস্ট চলাকালে আন্তর্জাতিক ক্রিকেটে প্রথমবারের মতো অতিরিক্ত খেলোয়াড়কে ব্যাটিং করার অনুমতি দেয়া হয়।
চতুর্থ টেস্টে জয়ের ফলে অস্ট্রেলিয়া অ্যাশেজ নিজেদের কাছে রেখে দেয়। সিরিজটি ২-২ ব্যবধানে ড্র হয়।
২৬ জুলাই, ২০১৯ তারিখে অস্ট্রেলিয়া দল অ্যাশেজ সিরিজের জন্যে ১৭-সদস্যের তালিকা প্রকাশ করে। অপরদিকে, ইংল্যান্ড দল ২৭ জুলাই তারিখে প্রথম টেস্টের জন্যে খেলোয়াড়দের তালিকা ঘোষণা করে।
জিল্লুর রহমান চম্পক

জিল্লুর রহমান একজন বাংলাদেশী দাবা আন্তর্জাতিক মাস্টার।
জিল্লুর রহমান ১৯৮০ থেকে ২০০০ পর্যন্ত দাবা অলিম্পিয়াডে বাংলাদেশের প্রতিনিধিত্ব করেন।
আবদুর রহিম (ক্রিকেটার)

মোহাম্মদ আবদুর রহিম (জন্ম: ১২ ডিসেম্বর ১৯৭৪) একজন বাংলাদেশী ক্রিকেটার। তিনি রাজশাহীতে জন্মগ্রহণ করেছেন। তিনি হিরা ডাক নাম দিয়েও পরিচিত। আবদুর রহিম কখনও প্রথম-শ্রেণীর ক্রিকেট খেলেনি। ২০০২-০১ মৌসুমে সাভারে বিমান বাংলাদেশ এয়ারলাইন্সের বিপক্ষে রাজশাহী বিভাগের হয়ে লিস্ট এ ক্রিকেট তার উপস্থিতি ঘটে।
শাকিল আহমেদ (শুটার)

শাকিল আহমেদ একজন বাংলাদেশী শুটার।তিনি ২০১৬ দক্ষিণ এশীয় গেমসের ৫০ মিটার পিস্তল ইভেন্টে স্বর্ণপদক লাভ করেন। তিনি বাংলাদেশ আর্মি সার্ভিসেস দলের হয়ে খেলেন।
যুব পর্যায়ে তিনি দিল্লিতে অনুষ্ঠিত ৮ম এশিয়ান চ্যাম্পিয়নশিপে ব্রোঞ্জপদক লাভ করেন।
সুনীল কুমার মণ্ডল

সুনীল কুমার মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একজন লোকসভা সদস্য।
ষোড়শ লোকসভা নির্বাচন ও সপ্তদশ লোকসভা নির্বাচনে তিনি বর্ধমান পূর্ব লোকসভা কেন্দ্রের লোকসভা সদস্য হিসেবে নির্বাচিত হন। এছাড়া, ২০১১ সাল থেকে ২০১৪ সাল পর্যন্ত তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করেছেন।
বাংলাদেশ প্রিমিয়ার লিগের সর্বোচ্চ রান সংগ্রাহকের তালিকা

বাংলাদেশ প্রিমিয়ার লিগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লিগ। ২০১২ সালে বাংলাদেশ ক্রিকেট বোর্ড প্রথম বিপিএল আয়োজন করে। বিপিএল-এর প্রথম আসর শুরু হয় ১০-ই ফেব্রুয়ারি, ২০১২ সালে বিশ্বের বিভিন্ন দেশ থেকে খেলোয়াড়দেরকে নিয়ে। বিপিএল এর ৬ষ্ঠ আসর ২০১৯ সালের ৮ ই ফেব্রুয়ারি শেরে বাংলা জাতীয় ক্রিকেট স্টেডিয়ামে অনুষ্ঠিত হয়। বিপিএল-এ এই পর্যন্ত ৫৮ ম্যাচ খেলে ১৮২৫ রান করে সর্বেোচ্চ রান সংগ্রাহকের তালিকার শীর্ষে রয়েছেন বাংলাদেশের তামিম ইকবাল খান।
গৌর চন্দ্র মণ্ডল

গৌর চন্দ্র মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৪ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করেছেন।
হ্যামি লাভ

হ্যাম্পডন স্ট্যানলি ব্রে লাভ (; জন্ম: ১০ আগস্ট, ১৮৯৫ - মৃত্যু: ২২ জুলাই, ১৯৬৯) নিউ সাউথ ওয়েলসের লিলিফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন হ্যামি লাভ।
১৯২০-২১ মৌসুম থেকে ১৯৩২-৩৩ মৌসুম পর্যন্ত হ্যামি লাভের প্রথম-শ্রেণীর খেলোয়াড়ী জীবন চলমান ছিল। প্রথমে বিশ্বযুদ্ধে সক্রিয়ভাবে অংশগ্রহণ করেন। ইংল্যান্ডে এআইএফের সাথে যুক্ত ছিলেন। পারিবারিক কারণে ও টেস্ট সিরিজ শুরুর পূর্বে দেশে ফিরে আসেন।
১৯২০-২১ মৌসুমে নিউ সাউথ ওয়েলসের সদস্যরূপে প্রথম-শ্রেণীর ক্রিকেটে অভিষেক ঘটে তার। অভিষেক খেলাতেই ৯১ রানের ইনিংস খেলেন। তবে, অধিক খেলায় অংশগ্রহণের উদ্দেশ্যে ১৯২২-২৩ মৌসুমে ভিক্টোরিয়ায় স্থানান্তরিত হন তিনি। এ পর্যায়ে ব্যাট হাতে বেশ ভালো খেলেন। পাঁচটি শতরান করেন। তবে, জ্যাক এলিছের কারণে উইকেটের পিছনে অবস্থানের সুযোগ সীমিত হয়ে আসে। পরের ছয় বছরে বার্ট ওল্ডফিল্ডের সহকারী হিসেবে খেলেন। ১৯৩০-এর দশকের মাঝামাঝি সময় পর্যন্ত অস্ট্রেলিয়ার দ্বিতীয় পছন্দের উইকেট-রক্ষকের মর্যাদা লাভ করেন। কিন্তু বার্ট ওল্ডফিল্ডের দক্ষতার কারণে খেলার সুযোগ পাননি। এছাড়াও, ব্যাটসম্যান হিসেবে চমৎকার দক্ষতা প্রদর্শন করেছেন। ৫৪ খেলায় অংশ নিয়ে সাতটি শতরানের ইনিংস খেলেছেন। ব্যক্তিগত সর্বোচ্চ করেছেন ১৯২ রান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যামি লাভ। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ড দলের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। এটিই তার একমাত্র টেস্টে অংশগ্রহণ ছিল।
১৯৩৫-৩৬ মৌসুমে জ্যাক রাইডারের নেতৃত্বাধীন অস্ট্রেলিয়া দলের সদস্যরূপে ভারত গমন করেন।
২২ জুলাই, ১৯৬৯ তারিখে ৭৪ বছর বয়সে সিডনির মসম্যান এলাকায় হ্যামি লাভের দেহাবসান ঘটে। তার ভ্রাতৃস্পুত্র আলবার্ট চিদাম অস্ট্রেলিয়ান সার্ভিসেস ও নিউ সাউথ ওয়েলসের পক্ষে ১৯৩৬-৩৭ থেকে ১৯৪৫-৪৬ সময়কালে প্রথম-শ্রেণীর ক্রিকেটে অংশগ্রহণ করেছিলেন।
ওবায়দুল্লাহ

ওবায়দুল্লাহ বাংলাদেশের একজন ক্রিকেটার। তিনি ২০০০/০১ সালে সিলেট বিভাগের হয়ে দুটি প্রথম শ্রেণির এবং দুটি লিস্ট এ ম্যাচ খেলেছিলেন। তার ব্যাটিং সফল হয়নি তবে তিনি বল হাতে বরিশাল বিভাগের বিপক্ষে ৩৯ রানে ২ উইকেট নিয়েছিলেন।
রিন্টু রায়

রিন্টু রায় হলেন বাংলাদেশের লিস্ট এ তালিকার একজন ক্রিকেটার যিনি ২০০১-২০০২ সালে সিলেট বিভাগের হয়ে ৪ ম্যাচ খেলেছিলেন। তার সেরা বোলিং বরিশাল বিভাগের বিপক্ষে ২বলে ২৬ রান।
অলোক কুমার মাঝি

অলোক কুমার মাঝি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করছেন।
সৈকত আলী (ক্রিকেটার)

মোহাম্মদ সৈকত আলী (জন্ম: ২৩ অক্টোবর ১৯৯১ মানিকগঞ্জে) যিনি সৈকত আলী নামে পরিচিত। ২০০৮-২০০৯ বাংলাদেশ ক্রিকেট মৌসুমের একজন বাংলাদেশী প্রথম শ্রেণির ও লিস্ট এ টোয়েন্টি ২০ ক্রিকেটার। সৈকত আলী ডানহাতি ব্যাটসম্যান এবং ডান হাতের মাঝারি পেস বোলার। ক্যারিয়ারের শুরুর দিকে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলছিলেন।
শাকিল আহমেদ (ফিল্ড হকি)

শাকিল আহমেদ একজন ভারতীয় হকি খেলোয়াড়।তিনি ১৯৯২ গ্রীষ্মকালীন অলিম্পিক ক্রীড়া প্রতিযোগিতায় ভারতের প্রতিনিধিত্ব করেন।
মোহাম্মদ শাকিল (ক্রিকেটার)

মোহাম্মদ শাকিল (জন্ম: ৩০ শে সেপ্টেম্বর ১৯৯০) একজন বাংলাদেশী প্রথম শ্রেণির ক্রিকেটার। ২০০৬–২০০৭ পর্যন্ত সক্রিয় ছিলেন। তিনি ঢাকা বিভাগ ক্রিকেট দল, খুলনা বিভাগ এবং বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলেছেন। মোহাম্মদ শাকিল ডানহাতি ব্যাটসম্যান এবং ডানহাতি লেগ ব্রেক ব্রেকার ।
মোহাম্মদ আবিদ হোসেন

মোহাম্মদ আবিদ হোসেন (জন্ম: ৩১ অক্টোবর ১৯৯৫; আবিদ হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডানের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৬–০৭ মৌসুমে, মার্কিন ফুটবল ক্লাব পাম বিচ টাইগারের যুব পর্যায়ের হয়ে খেলার মাধ্যমে আবিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, মার্কিন ক্লাব পাম বিচ টাইগারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৮–১৯ মৌসুমে তিনি বাংলাদেশী ক্লাব ঢাকা মোহামেডানে যোগদান করেছেন, যেখানে তিনি ২ মৌসুম অতিবাহিত করেছেন। ২০২১–২২ মৌসুমে, তিনি পুনরায় ঢাকা মোহামেডানে যোগদান করেছেন।
মোহাম্মদ আবিদ হোসেন ১৯৯৫ সালের ৩১শে অক্টোবর তারিখে বাংলাদেশের ঢাকায় জন্মগ্রহণ করেছেন। তার বাবার নাম আবুল হোসেন, যিনি একজন ফুটবল খেলোয়াড় ছিলেন। মাত্র ৫ বছর বয়সেই তিনি তার পরিবারের সাথে মার্কিন যুক্তরাষ্ট্রে স্থানান্তরিত হন এবং সেখানেই তার শৈশব অতিবাহিত করেছেন।
সৈয়দ সাদাতুল্যাহ হুসাইনী

সৈয়দ সাদাতুল্যাহ হুসাইনী (৭ জুন ১৯৭৩) জামায়াতে ইসলামী হিন্দ (জেআইএইচ) সভাপতি ( আমির ) এবং জেআইএইচ কেন্দ্রীয় উপদেষ্টা পরিষদের সদস্য। তিনি স্টুডেন্টস ইসলামিক অরগানাইজেশন অব ইন্ডিয়ার সাবেক সভাপতি। তিনি জিআইএইচ এর স্টাডি অ্যান্ড রিসার্চ ডিপার্টমেন্টের পরিচালক হিবেবে দাযিত্ব পালন করছেন। তিনি হায়দ্রাবাদের বাসিন্দা।
তিনি মহারাষ্ট্রের নন্দেদ শহরে শিক্ষিত হন, যেখানে তিনি ইলেক্ট্রনিক্স ও টেলিযোগাযোগ প্রকৌশল বিভাগে স্নাতক হন। ছাত্রজীবনে তিনি স্টুডেন্টস ইসলামিক অরগানাইজেশন অব ইন্ডিয়ারস্টুডেন্টস ইসলামিক অরগানাইজেশন অব ইন্ডিয়ার সাথে যুক্ত ছিলেন এবং পরবর্তীতে দু’বারে (১৯৯৯-২০০৩) সভাপতির দায়িত্ব পালন করেন। 
জামায়াত-ই-ইসলামী হিন্দির মার্কাজী মজলিস-ই-শূরাতে যোগ দেওয়ার সময় তিনি তার সিনিয়র সদস্য ছিলেন। তিনি হায়দ্রাবাদ, ব্যাঙ্গালোর, দিল্লি এবং আলিগড়ের অনেক সামাজিক ও একাডেমিক সংগঠনের বোর্ডের সদস্য ছিলেন। 
তিনি বলেছেন যে যদিও ইসলাম বিশ্বায়নের এবং সার্বজনীন ভ্রাতৃত্বের জন্য দাঁড়িয়েছে, আধুনিক বিশ্বায়ন হ'ল শোষণের একটি হাতিয়ার যা অর্থনৈতিক ও সামাজিক বৈষম্যের সৃষ্টি করে। বিশ্বায়নের ফলে পশ্চিমা সাংস্কৃতিক ও নৈতিক মূল্যবোধের একচেটিয়াত্ব ঘটেছে এবং রাষ্ট্রীয় রাষ্ট্রগুলির রাজনৈতিক সার্বভৌমত্বকে কমিয়ে দিয়েছে। 
সাদাত হোসেনী তাদের ঐতিহ্যগত মুসলিম সমাজ ও আধুনিক পাশ্চাত্য সমাজের নারীর চিকিৎসা করার জন্য সমালোচনামূলক। তার মতে, ঐতিহ্যগত মুসলিম সমাজগুলি নারীদেরকে তাদের যথাযথ স্থান ও অধিকার ইসলামের দ্বারা নির্ধারিত করেনি, অথচ আধুনিক পাশ্চাত্য সমাজগুলি নারীত্বকে নারীবাদী করে তুলেছে এবং নারীর সমানতার পরিবর্তে নারীর নারীর চরিত্রকে তুলে ধরেছে। 
সাদাত যুক্তি দেন যে ভারতের মতো বহুবচনবাদী সমাজে মুসলমানদের জন্য সঠিক পথটি বেশিরভাগ সংখ্যক অমুসলিম সম্প্রদায়ের সাথে সুস্থ সংলাপে অংশ নেওয়ার এবং দেশ-গঠনের জন্য ইতিবাচকভাবে অবদান রাখতে হয়। তিনি ষড়যন্ত্র তত্ত্ব, দোষারোপ গেম এবং সজ্জন রাজনীতির সমালোচনা করেছেন এবং সর্বদা সহকর্মী মুসলমানদের ইতিবাচক মানসিক মনোভাব বিকাশ এবং ভারতের অধিকাংশ সংখ্যাগরিষ্ঠ সম্প্রদায়ের সাথে যোগাযোগ চ্যানেলগুলি জোরদার করার আহবান জানিয়েছেন। 
সাদেকের একটি একচেটিয়া কাগজে যুক্তি রয়েছে যে পোস্টমার্জনিজম যুক্তিযুক্তভাবে ভুল ধারণা এবং এটি আধুনিকতার প্রতি চরম প্রতিক্রিয়া। তার মতে, ইসলামের অবস্থান যা ঈশ্বর প্রকাশ্যে সত্য প্রকাশ করেছেন তা পরম এবং সমস্ত অন্যান্য সত্যই আপেক্ষিক, এটি পুরোপুরি সুষম ধারণা যা পোস্টমার্জনিজমের দ্বন্দ্ব থেকে মুক্ত। তিনি জিয়াউদ্দিন সরদারের ট্রান্সমডার্জনিজম ধারণাকে সমর্থন করেছেন এবং যুক্তি দিয়েছেন যে ইসলাম একটি রূপান্তরমূলক বাস্তবতা। 
ভারতীয় সংসদ শিক্ষা বিষয়ক আইন (আরটিই) পাস করেছে। দেশের প্রতিটি নাগরিককে শিক্ষা প্রদানের জন্য সরকার দায়ী। আরটিই আইনের সমালোচনা করে জনাব সাদাত বলেন, এটি সংখ্যালঘুদের সাংবিধানিক অধিকারকে অস্বীকার করেছে এবং মুসলমানরা তাদের ধর্মীয় শিক্ষা প্রতিষ্ঠান ও মাদ্রাসা চালাতে পারবে না। 
তার শেষ পাঁচটি বই তেলুগু, কন্নড় ও হিন্দিতে অনুবাদ করা হয়েছে। তার সাক্ষাৎকার "মুসলিম লিডারশিপ ইন ইন্ডিয়া" - গ্লোবাল মিডিয়া প্রকাশনা, নিউ দিল্লি বইয়ে প্রকাশিত হয়েছে।
তিনি উর্দু ও ইংরেজিতে ২০০ টির বেশি নিবন্ধ লিখেছেন। তার উল্লেখযোগ্য নিবন্ধ "সাইবারিস্তান কি মুয়াশিরাত" ব্যাপকভাবে প্রকাশিত ও বিভিন্ন ভাষায় অনুবাদ হয়েছে।